આ ઉપરાંત ગુજરાત પોલ્યુશન કંટ્રોલ બોર્ડના અધિકારીએ જણાવ્યું કે, આ વખતે દિવાળી દરમિયાન શહેરના એર પોલ્યુશન અંગે 1 નવેમ્બર થી 14 નવેમ્બર સુધીનો રિપોર્ટ ગાંધીનગર ખાતે સોંપવામાં આવશે. જેનું મોનિટરિંગ થઈ રહ્યું છે. વડોદરાના એર પોલ્યુશનના ડેટા જીપીસીબી પાસેથી ઉપલબ્ધ થયા ન હતા.પરંતુ અધિકારીએ આ વર્ષે વધુ ફટાકડા ફોડવામાં ન આવતાં શહેરમાં વાયુ પ્રદૂષણ વધુ પ્રમાણમાં ન થયું હોવાનું જણાવ્યું હતું. બીજી તરફ એક વેબસાઇટના આંકડા પ્રમાણે પણ શહેરના હવામાનમાં પોલ્યુશન પીએમ 10 68 જેટલું રહ્યું હતું. જે સામાન્ય પ્રદૂષણની વ્યાખ્યામાં આવે છે.